ఓజోన్
ఆమ్లజని (ఆక్సీజన్‌) మరో రూపమే ఓజోన్‌. ఇది విషవాయువు. ప్రతీ ఓజోన్‌ అణువులోను మూడు ఆమ్లజని పరమాణువులున్నాయి. దీని రసాయన సాంకేతికం O3 అతినీల లోహిత వికిరణాల కారణంగా వాతావరణం పై పొరలో ఆక్సీజన్‌ అణువులు (O2) విడిపోతాయి. స్వేచ్ఛగా ఉన్న ఆక్సీజన్‌ పరమాణువు (O), తాడితంతో ఆక్సీజన్‌ అణువులోకి చేరి (O3) ఆక్సీజన్‌ పరమాణువులుగా మారి ఓజోన్‌ అణువవుతుంది.
కాపర్(II)కార్బొనేట్
కాపర్ (II)కార్బొనేట్ ఒక రసాయన సమ్మేళన పదార్థం. ఇది ఒక అకర్బన సమ్మేళనపదార్థం .కాపర్ (II)కార్బొనేట్‌ను ప్రాథమిక/మౌలిక కాపర్‌కార్బొనేట్ అనిఅందురు.ప్రాథమిక/మౌలిక కాపర్ కార్బొనేట్ యొక్క రసాయన సంకేత పదం(Cu(OH)CO)(ఖనిజం malachite).కొన్ని సందర్భాలలో సంకేత పదాన్ని Cu(OH)(CO) (ఖనిజం azurite) గా కూడా వ్యవహరిస్తారు. మాలసైట్(malachite)మరియు అజురైట్(azurite)లు దీర్ఘకాలం వాతావరణప్రభావానికి గురైన ఇత్తడి,కంచు, మరియు రాగి లోహాల మీద చిలుము/కిలుము రూపంలో ఏర్పడుతాయి .
కాపర్ (II)కార్బొనేట్ సహాజం గా,స్వాభావికంగా ప్రకృతిలో లభించిన దాఖాలాలు లేవు. 1973లో 500°Cఉష్ణోగ్రత, మరియు 2 GPa వత్తిడి వద్ద, కార్బన్ డయాక్సైడ్ సమక్షంలో కాపర్ ఆక్సైడ్ లేదా అజురైట్ (Cu(CO)(OH))నుండి కాపర్ కార్బోనేట్‌ను ఉత్పత్తి చేసినట్లు తెలియవచ్చినది. తరచుగా కాపర్ (II)కార్బొనేట్ లేదా కుప్రిక్ కార్బోనేట్ అనబడు ఈ సమ్మేళన పదార్థము నిజానికి మౌలిక/ ప్రాథమిక కాపర్ కార్బోనేట్.1794 లో ఫ్రెంచి రసాయన శాస్త్ర వేత్త జోసెఫ్ లూయిస్ ప్రౌస్ట్ ( Joseph Louis Proust:1754–1826)మొదటి సారి కాపర్ కార్బోనేట్‌ను కాపర్, కర్బనం మరియు ఆక్సిజన్ మూలకాలుగా విడగొట్టినాడు.